**Program prípravy fyzických osôb na vykonávanie profesionálnej náhradnej starostlivosti**

Centrum pre deti a rodiny so sídlom v Pezinku, Nová ul. 9, realizuje vzdelávanie *„Program prípravy fyzických osôb na vykonávanie profesionálnej náhradnej starostlivosti“***,** ktorého cieľom je poskytnúť budúcim profesionálnym rodičom teoretické vedomosti a praktické zručnosti potrebné pre vykonávanie profesie - profesionálneho rodiča (ďalej PNR). Program prípravy prebieha formou denných stretnutí prostredníctvom zážitkového, sociálno-psychologického učenia a pozostáva zo 6 nosných tém zahŕňajúce ďalšie čiastkové témy:

* motivácia pre profesionálne rodičovstvo;
* potreby detí vyrastajúcich v ústavnej starostlivosti, ich osobitosti a špecifiká;
* príchod dieťaťa do PNR;
* dieťa v profesionálnej rodine;
* odchod dieťaťa z rodiny PNR;
* podporná sieť.

Predpokladaný priebeh prípravy pozostáva z poskytnutia základných teoretických informácií (40%) a nácviku praktických zručností (60 %).

**Kvalifikačný predpoklad** pre zabezpečenie prípravy o dieťa v PNR jepodľa vyhlášky č. 103/2018 Z.z k zákonu č. 305/2005 Z.z v znení neskorších predpisov najmenej:

|  |
| --- |
| **a)** nižšie stredné odborné vzdelanie alebo stredné odborné vzdelanie, |
| **b)** úplné stredné všeobecné vzdelanie alebo úplné stredné odborné vzdelanie, ak sa zabezpečuje starostlivosť o dieťa, ktoré vyžaduje zvýšenú starostlivosť z dôvodu, že bolo týrané, sexuálne zneužívané alebo bol na ňom spáchaný trestný čin ohrozujúci jeho priaznivý psychický vývin, fyzický vývin alebo sociálny vývin. |
| Podľa vyhlášky č. 103/2018 Z.z k zákonu č. 305/2005 Z.z v znení neskorších predpisov trvá **rozsah prípravy** na vykonávanie profesionálnej náhradnej starostlivosti: |
| **a)** 60 hodín, ak fyzická osoba ukončila úplné stredné vzdelanie, |
| **b)** 80 hodín, ak fyzická osoba ukončila stredné vzdelanie, |
| **c)** najmenej 21 hodín nácviku praktických zručností podľa § 16 ods. 1 písm. b), ak ide o |
| * zamestnanca centra, ktorý bol členom odborného tímu podľa § 5 alebo ktorý zabezpečoval starostlivosť o deti nepretržite najmenej tri roky;
 |
| * manžela profesionálneho náhradného rodiča a starostlivosť v profesionálnej náhradnej rodine zabezpečuje len jeden z manželov.

Miesto konania programu: **Centrum pre deti a rodiny v Pezinku, Nová ul. č. 9, 902 03 Pezinok****PRIHLÁŠKY JE POTREBNÉ ZASLAŤ- najneskôr 7 dní pred začiatkom prípravy:**poštou na adresu: Centrum pre deti a rodiny Pezinok, Nová ul.č.9, 902 03 Pezinoke-mailom na adresu: lubica.luksikova@dedharmonia.skV prípade záujmu o ďalšie informácie, môžete využiť telefónne číslo : 033/2433038**Bližšie informácie nájdete na web stránke: www.dedharmonia.sk** |